
Comisia pentru Buget,

Finanţe şi Bănci
Bucureşti,  10.12.2014 

Nr. 4c-2/72/18.02.2014
Plx.45/2014

BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra propunerii legislative pentru modificarea şi completarea Ordonanţei Guvernului nr.8/2013 privind reglementarea unor măsuri fiscal-bugetare şi ale art.74 din Legea nr.571/2003 privind Codul fiscal, trimisă spre dezbatere în fond, cu adresa nr. Plx.45/2014 din 17 februarie 2014, înregistrată sub nr.4c-2/72/18.02.2014, Camera Deputaţilor fiind Cameră decizională. 
În raport cu obiectul şi conţinutul său, inițiativa legislativă face parte din categoria legilor ordinare.
                                                    PREŞEDINTE

 Viorel ȘTEFAN
Parlamentul  României

Bucureşti,  10.12.2014 

Nr. 4c-2/72/18.02.2014
Plx.45/2014

Comisia pentru Buget,

Finanţe şi Bănci
RAPORT 
asupra propunerii legislative pentru modificarea şi completarea Ordonanţei Guvernului nr.8/2013 privind reglementarea unor măsuri fiscal-bugetare 

 şi ale art.74 din Legea nr.571/2003 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată spre dezbatere în fond, cu  propunerea legislativă pentru modificarea şi completarea Ordonanţei Guvernului nr.8/2013 privind reglementarea unor măsuri fiscal-bugetare şi ale art.74 din Legea nr.571/2003 privind Codul fiscal, trimisă cu adresa nr.Plx.     45/2014 din 17 februarie 2014, înregistrată sub nr.4c-2/72 din 18.02.2014.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 11 februarie 2014.
 La dezbaterea inițiativei legislative s-au avut în vedere avizele negative ale Comisiei juridice, de disciplină și imunități și ale Comisiei  pentru agricultură, silvicultură, industrie alimentară și servicii specifice și avizul favorabil al Consiliului Legislativ.  
Prin iniţiativa legislativă se propune modificarea art.351 din Codul de procedură fiscală, în sensul că sumele încasate de către compartimentele de specialitate ale unităţilor administrativ-teritoriale, reprezentând impozite şi contribuţii aferente veniturilor din activităţi agricole, să reprezinte venituri ale bugetului local.

În conformitate cu prevederile art. 61  din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat inițiativa legislativă  menţionată mai sus, în şedinţa din 9 decembrie 2014.
La lucrările Comisiei și-au înregistrat prezența un număr de 31 de         deputați, din totalul de 34 de membri .
La dezbaterea acestei propuneri legislative, în conformitate cu prevederile art. 54 și 55 din Regulamentul Camerei Deputaților, republicat, cu modificările și completările ulterioare, au fost prezenți în calitate de invitați, domnii secretari de stat la Ministerul Finanțelor Publice, Attila Gyorgy și Dan Manolescu.
În urma examinării inițiativei legislative și a opiniilor exprimate, deputații prezenți la lucrări, au hotărât, cu 5 voturi împotrivă (doamna Hărău Eleonora-Carmen, domnul Doboș Anton, domnul Horga Vasile din partea Grupului Parlamentar PNL, doamna deputat Paul Maria-Andreea din cadrul Grupului Parlamentar PDL și doamna deputat Negruț Cornelia din partea Grupului Parlamentar PC-PLR), să supună plenului Camerei Deputaților respingerea propunerii legislative pentru modificarea şi completarea Ordonanţei Guvernului nr.8/2013 privind reglementarea unor măsuri fiscal-bugetare  şi ale art.74 din Legea nr.571/2003 privind Codul fiscal, deoarece măsura  propusă va avea ca efect emiterea a două acte de stabilire a creanţelor fiscale, unul emis de organele fiscale din cadrul unităţilor administrativ-teritoriale şi unul emis de organele fiscale din cadrul Agenţiei Naţionale de Administrare Fiscală. În plus, contribuabilii vor fi nevoiți să se deplaseze pe de o parte, la organul fiscal din cadrul unităţilor administrativ-teritoriale pentru plata impozitului pe venit iar pe de altă parte, la organul fiscal din cadrul Agenţiei Naţionale de Administrare Fiscală pentru plata contribuţiei sociale. Consecinţa este creşterea costurilor de administrare. 

În raport cu obiectul şi conţinutul său, propunerea legislativă face parte din categoria legilor ordinare.                               
                       PREŞEDINTE                                  SECRETAR                     

                      Viorel ȘTEFAN                           Mihai-Aurel DONŢU
Șef serviciu, Giorgiana Ene

Consilier, Luminița Ana Ghiorghiu

